બસ અહીંથી જ સ્ટોરી ડિફેંસ ડીલ, સેના, દેશની સુરક્ષા, ઇન્ટેલિજન્સ બ્યૂરો અને સેનાના ટોચના અફસરો તથા રાજકરણની દિલ્હીની ગલીઓમાં ફરે છે. નીરજ હંમેશા પોતાની ફિલ્મની સ્ટોરીમાં હિરોઇન માટે પણ યોગ્ય જગ્યા શોધી જ લે છે. જેમ ‘સ્પેશિયલ 26’ જેવી ફિલ્મમાં પણ તેમણે હીરોઇનનો પ્લોટ ફિટ કર્યો હતો તેમ આ ફિલ્મમાં પણ ડિફેન્સની ડીલ સાથે ફિલ્મમાં સોનિયા એટલે કે રકૂલ પ્રીતની લવસ્ટોરી પણ સાથે સાથે ચાલે છે. ફિલ્મનો ક્લાઇમેક્સ જરુર ચોંકાવી દેનાર છે. ફિલ્મની ફોટોગ્રાફીનો કોઈ જવાબ નથી. દિલ્હીના રોડ અને ગલીઓથી શરુ થયેલી વાર્તા કશ્મીરની સુંદર ખીણો અને લંડનના અફલાતૂન લોકેશન બધું જ આ ફિલ્મમાં છે.